FVV: O‘zbekistonda 18-noyabrda boshlangan noqulay ob-havo sharoiti yana ikki kun davom etishi mumkin

O‘zbekistonda 18-noyabr kuni boshlangan noqulay ob-havo sharoiti 20-noyabrga qadar davom etishi kutilmoqda. Bu haqda Favqulodda vaziyatlar vazirligi xabar berdi.

Shamol tezligi 15-20 metr/sekundgacha yetishi mumkin. Harorat pasayib, kechasi 8-15 daraja, kunduzi 0-5 daraja sovuq bo‘ladi.
Vazirlik havo haroratidagi keskin o‘zgarishlar natijasida yo‘llarda muzlama va tirbandliklar hosil bo‘lishini e’tiborga olib, zaruratsiz shaxsiy transport vositalaridan foydalanmaslikni tavsiya qildi. Shuningdek, ish va yashash joyida elektr uskunalari va isitish pechlaridan foydalanishda xavfsizlik qoidalariga rioya qilish so‘ralgan.
 “O‘zgidromet” 19-noyabr kuni kutilayotgan ob-havo ma’lumotini e’lon qildi